**Latența tradițiilor**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noapte dragă așteptată,

Cu speranțe de schimbare,

Clopoței, nou an tresaltă,

Fericirea e în zare...

Vin strămoși în noaptea asta,

Măști purtând:capre ori urs,

Vin istorisind povestea

Care fără rost s-a spus.

Cade drept reproșul lor,

(Și-a căzut tot an de an,)

Că n-avem la muncă spor,

Că vestirea e-n zadar!...

„-Ța ,ța căpriță ța,

Locul să aducă roade,

Nu te da,nu te lăsa

Hai la muncă s- avem poame!

Tu dansezi precum e lumea,

Când la stânga când la dreapta,

Pasul tău nu e aiurea,

Dar al nostru sare treapta!”.

„-Joacă ,joacă ursule,

Primenește locul bine,

Să se coacă murele,

Adu an voinic ca tine!”

Sorcova aprig îndeamnă:

Tari ca fierul ca să fim,

Plugușorul cântă-n brazdă

Pământul cum să-l cinstim!

N-au la ce veni strămoșii,

Farmec chiar de dă tradiția,

Nu mai recunosc astăzi nepoții

Izvorul ce naște vița.

Vin strămoși în noaptea asta,

Măști purtând și-un sens ascuns.

De-nțelegem ce-i cu masca

Să-i cinstim pentru recurs!...